**ՀՀ ԱՐԱԳԱԾՈՏՆԻ ՄԱՐԶԻ 2011 Թ. ՍՈՑԻԱԼ-ՏՆՏԵՍԱԿԱՆ ԻՐԱՎԻՃԱԿԻ, ՄԱՐԶԱՅԻՆ ՀԻՄՆԱԽՆԴԻՐՆԵՐԻ ԵՎ ԳԵՐԱԿԱՅՈՒԹՅՈՒՆՆԵՐԻ ՄԱՍԻՆ**

1. **ՍՈՑԻԱԼ–ՏՆՏԵՍԱԿԱՆ ԻՐԱՎԻՃԱԿԻ ՎԵՐԼՈՒԾՈՒԹՅՈՒՆԸ**

Արագածոտնի մարզն ընդգրկում է Աշտարակի, Ապարանի, Թալինի և Արագածի տա­րա­ծա­շրջանները` 114 համայնքներով (3-ը` քաղաքային և 111-ը գյուղա­կան)։ Մարզն ունի շուրջ 141 հազ. բնակչություն, որից` 33 հազ. քաղա­քա­բնակ (23 %), 108 հազ` գյուղաբնակ (77 %):

2011 թ. (ընթացիկ գներով) մարզում թողարկվել է **21.6** միլիարդ դրամ արդյունաբերական արտադրանք, որը նախորդ տարվա համեմատությամբ ավել է **7.2** միլիարդ դրամով: Մար­զում 2006-11 թթ արտադրված արդյունա­բե­րա­կան արտադրան­քի ցուցանիշները հանրա­պե­­տա­կան միջինի նկատմամբ` ***հավելված 1-ում)*:**

2004 թվականի համեմատությամբ 2011 թ-ին **3,42** անգամ աճ է գրանցվել: Համեմատության համար նշենք, որ հանրապետությունում այդ տարիների ընթացքում աճը կազմել է **1,85** անգամ:

Մարզում 2010 թ. **1649-ի** փոխարեն 2011 թ. արդյունաբերական ձեռնարկությունների աշխատակազմի թիվը հասել է **1935** մարդու:

Արդյունաբերա­կան արտադրանքի ինդեքսը կազմել է **137.8 %,** որը նախորդ տարվա նույն ժամանա­կա­­հատվածի համեմատ ավելի է **12.7 %-**ով (մարզում ար­դյունա­բե­րա­կան արտադրանքի 2010-11թթ. տեղեկատվությունը և համեմատա­կանը մյուս մարզերի հետ` ***հավելված 2-ում***)**:**

Կապիտալ շինարարության մեջ բոլոր աղբյուրներով մարզում 2011 թ.-ին իրականացվել են **12,939.2** միլիոն դրամի աշխատանքներ:

2011 թ-ին իրականաց­ված կապիտալ շինարարության ծավալները կազմել են հան­րա­­պե­տու­թյու­նում իրականաց­ված կապիտալ ներդրումների **2.7 %-**ը (2005-11 թթ. շինա­րա­րութ­յան ցուցանիշները և համեմա­տա­­կա­նը հան­րա­­պե­տա­կան միջինի հետ և շինարարության հիմնական ցուցանիշներն ըստ մարզերի և ք. Երևանի, 2010 -2011 թ թ. բերված են ***հավելված 3-ում*** և ***հավելված 4-ում***):

Մարզում 2011 թ-ին արտադրվել է ավելի քան **80.0** միլիարդ դրամի գյուղատնտեսական արտադրանք՝ նախորդ տարվա **61.4** միլիարդ դրամի դիմաց:

Մարզում 2010-11 թթ. գյու­ղատնտեսական արտադրանքի վերաբերյալ տեղե­կատվությունն ըստ ճյուղերի, ինչպես նաև համեմատականը մարզերի և հանրապե­տա­կան միջինի հետ բերված է ***հավելված 5-ում և հավելված 6-ում*:**

1. **ՖԻՆԱՆՍՆԵՐԻ ԲՆԱԳԱՎԱՌ**

**2.1. Մարզպետարանի և մարզային ենթակայության կազմակերպությունների ֆինանսավորում**

Մարզպետարանի կողմից իրականացվող ծրագրերի համար տարեսկզբին նախատեսվել էր **4,726.6** միլիոն դրամի ֆինանսավորում: Փաստացի ֆինանսավորումը կազմել է **4,737.0** միլիոն դրամ:

ՀՀ կառավարության 2-րդ հրատապ ծրագրով, ՀՀ կառավարության պահուստային ֆոնդից առաջնահերթ ծրագրերի լուծման համար 1-ին և 2-րդ ծրագրերով մարզին լրացուցիչ հատկացվել և իրականացվել է **1,334.0** միլիոն դրամի ֆինանսավորում: Առաջին փուլի աշխատանքներն ամբողջությամբ ավարտվել են: Երկրորդ փուլի իրականացումն ընթացքի մեջ է:

**ՏԵՂԵԿԱՆՔ**

Մարզպետարանին 2010-2011թ.թ.ՀՀ պետբյուջեից հատկացված գումարների վերաբերյալ

|  |  |  |  |
| --- | --- | --- | --- |
|  | 2010 թ. ֆինանսա-վորում /հազ. դր./ | 2011 թ. պլանա-վորված /հազ. դր./ | 2011 թ. ֆինանսա-վորում /հազ. դր./ |
| Մարզպետարանի պահպանում | 225,437.0 | 231,228.6 | 239,981.7 |
| Մարզային նշանակության ավտոճանապարհների ձմեռային, ընթացիկ պահպանում և շահագործում | 97,144.0 | 97,144.0 | 97, 144.0 |
| Մշակութային միջոցառումների իրականացում | 3,278.2 | 3,278.2 | 3,278.2 |
| Կրթություն | 4,469 066.3 | 4, 318 129.8 | 4, 318 125.3 |
| Երաժշտական դպրոցներում ազգային նվագարանների գծով ուսուցում | 7,650.0 | 7,650.0 | 9403.9 |
| Կրթական օբյեկտների հիմնանորոգում | 25, 522.2 | 51,655.6 | 63,394.4 |
| Դպրոցահասակ երեխաներին տրանսպորտային ծառայությունների մատուցում | 4,500.0 | 4,500.0 | 4500.0 |
| Երեխաների խնամքի նպաստ | 1033,3 | 1033.3 | 1170.7 |
| **Ընդամենը պետբյուջեով** | **4,845,631.00** | **4,726,619.5** | **4,736,998.2** |
| **ՀՀ կառավարության պահուստային ֆոնդից** | **12,000.0** | **12.000.0** | **1 345,626.1** |
| **ԸՆԴԱՄԵՆԸ** | **4,845,631.** | **4,726,619.5** | **6,082,624.3** |
| **Դոտացիա համայնքներին** | **1,526,242.8** | **1,559,593.7** | **1,559,584.5** |

2011 թ. տարեսկզբին, կատարված ճշտումներից հետո մարզի համայնքների աշխատավարձերի և սոց.վճարների նախորդ տարիների պարտքերը կազմել են **32.5** միլիոն դրամ: Տարվա ընթացքում մարվել է **16.2** միլիոն դրամի պարտք: Մնում է մարելու ևս **16.3** միլիոն դրամի պարտք: Պարտքերի մարման համար մշակվել է ժամանակացույց և տրվել է համայնքներին: Պարտքն ամբողջությամբ կմարվի 2012 թ. առաջին կիսամյակում՝ համայնքների ստացած դոտացիաների հաշվին:

ՀՀ Արագածոտնի մարզում 31.12.2011 թ. դրությամբ առողջապահական կազմակեր­պութ­յուններում առկա են **25.7** մլն դրամի պարտքեր: Աշխատա­վարձի պարտքեր չկան: (***հա­վել­ված 7***):

Մարզի համայնքների բյուջեներով եկամտային մասը 2011 թ. նախա­տես­վել է **2,480.4** միլիոն դրա­մի չափով, որի դիմաց կատարողականը կազմում է **2,355,9** միլիոն դրամ կամ նախատեսվածի **94.3 %** -ը:

Մարզի համայնքերի բյուջեների եկամուտ­նե­րի ցուցանիշ­ները ներկայացված են ***հավելված 8-ում:******Հավելված 9-ում*** ներկա­յացված են մարզի քաղաքային համայնքերի հողի հարկի և գույքահարկի ցուցանիշները, իսկ ՀՀ Արագածոտնի մարզի հողի հարկի և գույքահարկի ցուցանիշներն ըստ համայնքների ներկայացված են ***հավել­ված 10-ում***): 01.01.2012 թ. դրությամբ մարզի համայնքների կողմից կուտակած աշխատավարձի և սոց. վճարների գծով պարտքերի վերաբերյալ տեղեկատվությունը ներկայացված է ***հավելված 11-ում:***

**ՔԱՂԱՔԱՇԻՆՈՒԹՅՈՒՆ**

**ա/ Շինարարություն**

2011 թ-ին ՀՀ Արագածոտնի մարզում ՀՀ պետբյուջեի հաշվին ընդհանուր առմամբ նախատեսված էր իրականացնել **2 մլրդ. 111 մլն. 230 հազ.** ՀՀ դրամի հիմնանորոգման աշխատանքներ, որից ՀՀ քաղաքաշինության նախարարության պատվերով թվով 12 օբյեկտների` 617 մլն. 330 հազ. ՀՀ դրամի հիմնանորոգման աշխատանքներ, ՀՀ Արագածոտնի մարզպետարանի պատվերով թվով 2 օբյեկտների` 70 մլն. 900 հազ. ՀՀ դրամի հիմնանորոգման աշխատանքներ, 666.0 մլն. ՀՀ դրամ Հայաստանի Հանրապետության կառավարության պահուստային ֆոնդից հատկացվել է ՀՀ Արագածոտնի մարզպետարանին՝ մարզում առաջնահերթ լուծում պահանջող հիմնախնդիրների լուծման ուղղությամբ հիմնանորոգման աշխատանքների համար և 2-րդ հրատապ ծրագրով՝ 668.0 մլն ՀՀ դրամի, ՀՀ մշակույթի նախարարության պատվերով` 89.0 մլն ՀՀ դրամի հիմնանորոգման աշխատանքներ: (Շինարարության բնագավառում մարզում կատարված ներդրումները՝ **հավելված 12-ում**)

Տարվա ընթացքում շահագործման է հանձնվել **14000** քառ. մ. բնակմակերես, որը նախորդ տարվա համեմատությամբ ավել է **2.7** անգամ:

,,Վորլդ Վիժըն Ինթերնեշնլ,, կազմակերպության Թալինի և Ապարանի գրասենյակների կողմից մարզում կատարվել են **130.5** միլիոն դրամի աշխատանքներ, որը նախորդ տարվա համեմատությամբ ավել է **35.8** միլիոն դրամով:

,,Վերջին օրերի սրբեր,, կազմակերպության կողմից իրականացվել է 14 ծրագիր՝ 53.0 մլն. դրամ արժողությամբ (2010 թ՝ 10 ծրագիր` **48.0** մլն. դրամ):

,,ՀՍՆՀ-ի միջոցներով 2011 թ. իրականացվել է 7 ծրագիր՝ **178** միլիոն դրամ արժեքով:

ՀՀ Նախագահի 2008թ. հուլիսի 30-ի թիվ ՆԿ-128-Ա կարգադրությամբ հաստատված ժա­մա­­նա­կացույցով իրականացվող և դեռևս չավարտված աշխատանքները ներառված են մար­զի 2011-2013 թթ. միջնաժամկետ ծախսային ծրագրերի հայտերում և ներկայացվել են համա­պա­­­տաս­խան ոլորտային գերատեսչութ­յուն­ներին:

**ՏԵՂԵԿԱՆՔ**

2011 թ. ՀՀ Արագածոտնի մարզում իրականացված շինարարության մասին

|  |  |  |  |
| --- | --- | --- | --- |
|  | Գործարկվել են հիմնական միջոցներ | Շինարա-րություն | Այդ թվում՝ շինմոնտա-ժային աշխա-տանքներ |
| **ԸՆԴԱՄԵՆԸ** | 6814.9 | 12856.4 | 12594.8 |
| այդ թվում՝ ի հաշիվ |  |  |  |
| պետական բյուջեի | 771.1 | 3259.6 | 3081.6 |
| համայնքների միջոցների | 16.9 | 5.9 | 5.9 |
| միջազգային վարկերի | 1054.8 | 828.0 | 771.3 |
| այդ թվում. |  |  |  |
| Համաշխարհային բանկի վարկի | 483.2 | 776.0 | 729.1 |
| Ասիական Զարգացման բանկի վարկի | 571.6 | 52.0 | 42.3 |
| մարդասիրական օգնության միջոցների | 11.6 | 3111.3 | 3086.5 |
| կազմակերպությունների միջոցների | 125.9 | 456.3 | 454.1 |
| բնակչության միջոցների | 4834.7 | 5195.3 | 5195.3 |

**բ/ Բնակկոմունալ տնտեսություն**

2011 թ. մարզի երեք քաղաքներում և շուրջ 40 համայնքներում իրականացվել է խմելու ջրամատակարարման ծառայություն՝ **271.7** միլիոն դրամ գումարով ,,Հայջրմուղկոյուղի,, ՓԲԸ կողմից, որի դիմաց գանձվել է մոտ **208.9** միլիոն դրամի վարձավճար կամ հասույթի **80.2 %-ը**: Նախորդ տարվա համեմատությամբ գանձումներն ավելացել են շուրջ **39.4** միլիոն դրամով:

2011 թ. պետական աջակցությամբ իրականացվող բնակարանային ապահովմանն ուղղված ծրագրերի շրջանակներում աշխատանքների իրականացումը սառեցվել է` ֆինանսների սղության պատճառով, չնայած ծրագրի իրականացման համար անհրաժեշտ բոլոր փաստաթղթերը ներկայացվել են ՀՀ քաղաքաշինության նախարարություն:

Պետական աջակցությամբ իրականացվող բազմաբնակարան բնակելի շենքերի նորոգման, ուժեղացման և պահպանման ծրագրերի շրջանակներում 2011 թ. իրականացվել են Ծաղկահովիտ համայնքի թիվ 5 շենքի վերանորոգման աշխատանքները` **80.0** մլն դրամի չափով (պատվիրատու` ՀՀ քաղաքաշինության նախարարություն): ՀՀ պետբյուջեի հաշվին մարզում 27 բազմաբնակարան շենքերի տանիքների նորոգումներ են իրականացվել:

Տարբեր բարեգործական կազմակերպությունների և բարերարների միջոցների հաշվին իրականացվել է ՕԿՋ-ների, խորքային հորերի, պոմպակայանների, ջրամատակարարման ներքին ցանցերի վերանորոգման և վերականգնման աշխատանքներ:

31.12.2011 թ. դրությամբ մարզում գազաֆիկացված է 13722 բնա­կա­­րան­, որոն­ց­ից 4242-ը` բազ­­մա­­բնակարան շենքերում, իսկ 9480-ը` առանձնա­տնե­րում: Ըստ տարածա­շրջան­ների պատկերն հետևյալն է.

|  |  |  |  |  |
| --- | --- | --- | --- | --- |
| Տարածաշրջանը | Բնակավայ-րերի թիվը | Ընդ. բաժանորդ | Այդ թվում | |
| ԲԲՇ | Առանձնատուն |
| Աշտարակ | 16 | 8266 | 2683 | 5583 |
| Թալին | 24 | 2794 | 694 | 2100 |
| Ապարան | 11 | 1864 | 682 | 1182 |
| Արագած | 7 | 798 | 183 | 615 |
| **Ընդամենը** | **58** | **13722** | **4242** | **9480** |

ՀՀ Արագածոտնի մարզում ֆիքսված հեռախոսակապի պա­հան­­ջար­կը բա­վա­­րարված է` կայանների ընդհանուր ունա­կու­թ­յունը կազմում է 16100 հեռա­խո­սա­հա­մար: CDMA ռադիոկապի բազային կայաններ տեղա­դր­ված են Աշտարակ, Թալին, Ապարան քաղաքնե­րում և Ծաղկահովիտ նախկին շրջկենտրոնում: Բաժանորդների թիվը կազմում է 6547 բաժանորդ:

Մարզում գազաֆիկացման վերաբերյալ մանրամասն տեղե­կատ­վությունը բերված է ***հավելված 14-ում:***

ՀՀ Արագածոտնի մարզում բջջային հեռախոսակապի ծառայություններ են մատուցում երեք օպերատորներ` ,,ԱրմենՏել,, , ,,Վիվա Սել,, և ,,Օրանժ-Արմենիա,, ՓԲԸ-ները: ՀՀ Արագածոտնի մարզում տեղակայված ավտոմատ հեռախոսակայանների միջոցով ,,Արմեն­Տել,, ՓԲԸ մատուցում է նաև ֆիքսված հեռախոսակապի ծառայություններ: Կայանների ընդհանուր ունակությունը կազմում է` 16100 հեռախոսահամար: Ներկայումս բաժանորդների քանակը **6547-**ն է: (CDMA ռադիոկապի բազային կայաններ տեղադրված են Ապարան, Աշտարակ, Թալին և Ծաղկահովիտ նախկին շրջկենտրոնում):

Տարվա ընթացքում հետևողական աշխատանք է տարվել ազգաբնակչությանը մաքուր խմելու ջրով ապահովելու համար: Մարզում չի արձանագրվել սուր աղիքային հիվանդությունների բռնկման դեպք: Մարզի 42 համայնքների /այդ թվում երեք քաղաքների ջրամատակարարումը իրականացնում է ,,Հայջրմուղկոյուղի,, ՓԲԸ /39/, և ,,Երևան ջուրը,, /3/, իսկ մնացած համայնքներինը /72/ իրականացնում են համայնքների լոկալ ջրաղբյուրներից:

2011 թ. մարզի երեք քաղաքներում և շուրջ 40 համայնքներում իրականացվել է խմելու ջրամատակարարման ծառայություններ **271.7** միլիոն դրամ գումարով ,,Հայջրմուղկոյուղի,, ՓԲԸ կողմից, որի դիմաց գանձվել է մոտ **208.9** միլիոն դրամի վարձավճար կամ հասույթի **80.2 %-**ը: Նախորդ տարվա համեմատությամբ գանձումներն ավելացել են շուրջ 39.4 միլիոն դրամով:

**գ/ Տրանսպորտ, ճանապարհաշինություն, ենթակառույցներ**

ՀՀ 2011 թ. պետական բյուջեով միջպետական և հանրապետական նշանակության ավտոճանապարհների ձմեռային, ընթացիկ պահպանության և շահագործման աշխատանքների իրականացման համար նախատեսվել է 332.0 մլն դրամ գումար: Նշված ծրագրի շրջանակներում ՀՀ տրանսպորտի և կապի նախարարության պատվիրատվությամբ իրականացվել է 246 կմ ճանապարհների ձմեռային պահպանության աշխատանքներ **90.7** մլն դրամ արժեքով և նույն նշանակության 217.3 կմ ավտոճանապարհների ընթացիկ պահպանության և շահագործման աշխատանքներ` **241.3** մլն դրամ արժեքով:

ՀՀ 2011 թ. պետական բյուջեով Արագածոտնի մարզի մարզային նշանակության ավտոմոբիլային ճանապարհների ձմեռային, ընթացիկ պահպանության և շահագործման աշխատանքների համար նախատեսվել է **97.144.0** հազար դրամ գումար: Նշված ծրագրի շրջանակներում Արագածոտնի մարզպետարանի պատվիրատվությամբ իրականացվել է 332.4 կմ` ձմեռային պահպանության աշխատանքներ և ընթացիկ պահպանության և շահագործման աշխատանքներ:

ՀՀ 2011 թ. պետական բյուջեի ֆինանսավորմամբ ճանապարհաշինության բնագավառում Արագածոտնի մարզում կատարվել են հետևյալ աշխատանքները.

1. Մ-3 միջպետական ա/ճ-ի Քասախ գետի վրայի կամուրջը՝ **16.5** մլն.դրամ արժեքով,

2. Ապարան-Մուլքի-Չքնաղ 8.2 կմ հատվածը **264.3** մլն.դրամ արժեքով,

3. Ալագյազ-Հոռոմ-Արթիկ հանրապետական նշանակության ավտոճանապարհի վրա կատարվել են **32.6** միլիոն դրամի միաշերտ մակերեսային մշակման աշխատանքներ

Համայնքների հաշվին նորոգվել է 22 կմ ներհամայնքային ճանապարհ՝ **62.0** մլն. դրամ արժողությամբ:

Բարերարների և ,,Հայաստանի մանուկներ,, հիմնադրամի կողմից համայնքային և մարզային ավտոճանապարհների վրա կատարվել են 68.0 միլիոն դրամի նորոգման աշխատանքներ:

2011 թ. ապրիլի 15-ից սկսած կատարվել են միջպետական և հանրապետական նշանակության 217.3 կմ ավտոճանապարհների պահպանման և շահագործման աշխատանքներ: 2012 թ. հունվարի 1-ի դրությամբ վերոհիշյալ 202 կմ ճանապարհները ամբողջությամբ երթևեկելի են:

Նույն ժամանակից սկսած կատարվել են նաև մարզային նշանակության 65.3 կմ ավտոճանապարհների պահպանման և շահագործման աշխատանքներ: Աշխատանքներն ավարտվել են, որի արդյունքում 38,4 կմ ճանապարհները ամբողջությամբ գտնվում են երթևեկելի վիճակում:

Ընթացքի մեջ է,,Հարավկովկասյան երկաթուղի,, ՓԲԸ-ին կոնցենսիոն կառավարման հանձնված երկաթուղու համակարգի օբյեկտները որպես ՀՀ սեփականություն պետական գրանցում կատարելում գործընթացը` օբյեկտների զբաղեցրած հողամասերի սահմանները ճշտելու, զբաղեցրած հողատարածքների հողօգտագործման իրավունքները վերականգնելու և գլխավոր հատակագծերը տրամադրելու մասով:

Մարզի համեմատաբար խիտ բնակեցված քաղաքային համայնքներում բնակչությունը հնարավորություն ունի բավարար որակով ընդունելու 3-6 հեռուստածրագիր, իսկ որոշ գյու­ղա­կան բնակավայրերում` 1-5 հեռուս­տա­ծրագրեր:

**1.5. ՀՈՂԱՇԻՆՈՒԹՅՈՒՆ ԵՎ ՀՈՂՕԳՏԱԳՈՐԾՈՒՄ**

2011 թ. պետական սեփականություն համարվող **42671.3** հա արոտավայրերից վարձակալության է տրամադրվել **5789.26** հա հող՝ նախորդ տարվա **3147.0** –ի փոխարեն: Տարեկան վարձավճարը կազմել է **8607.2** միլիոն դրամ՝ 2010 թ. **3106,0** հազար դրամի փոխարեն:

Համայնքների վարչական սահմաններում գտնվող համայնքային սեփականություն համարվող հողերից աճուրդ-վաճառքով օտարվել է **89.6374** հա հող, հող, համայնքների բյուջե է մուտքագրվել **58,624.6** հազար դրամ: (2010 թ. օտարվել է **121.64** հա, մուտքագրվել է **59,598.0** հազար դրամ):

Համայնքային սեփականության հողամասերից վարձակալության է տրամադրվել 867.611 հա հող՝ **3,88.4** հազար դրամ վարձավճարով: (2010 թ. Վարձակալվել է **426.37** հա՝ **2,140.3** հազ. դրամ վարձավճարով):

(Վար­ձա­­կալությամբ տրամադրված հողամասերի վերաբերյալ համեմա­տական տեղեկատվությունը`***հավելված 15-ում***):

2011 թ. ընթացքում մարզում օտարվել է 13.3 հա հողատարածք, որի արդյունքում ձևա­վորվել է շուրջ 288.8 միլիոն դրամ հասույթ (մար­զում իրակա­նացված հողերի աճուրդ-վա­ճառք­նե­րի վերաբերյալ տեղեկատվությունը ներկա­յաց­ված է ***հավելված 16-ում***):

**1.6. ԳՅՈՒՂԱՏՆՏԵՍՈՒԹՅԱՆ ԲՆԱԳԱՎԱՌ**

Մարզի գյուղատնտեսության համախառն արտադրանքը 2011 թ-ին կազմել է 80.0 միլիարդ դրամ, նախորդ տարվա 61.4 միլարդ դրամի փոխարեն:

***Բուսաբուծություն***

2011 թ-ին մարզում բուսաբուծության ոլորտի մանրամասն տեղե­կա­տ­վությունը բերված է ***հավելվածներ 17-18-ում***:

2011 թ-ին բոլոր գյուղատնտեսական մշակաբույսերի գծով համախառն բերքի ցուցանիշների համեմատականը նախորդ տարվա ցուցանիշների նկատմամբ օպերատիվ տվյալներով հետևյալն է՝

|  |  |  |
| --- | --- | --- |
| ***Ցուցանիշ*** | ***2010թ*** | ***2011թ.*** |
| Հացահատիկ և հատիկաընդեղեն | 42.0 | 60.28 |
| Կարտոֆիլ | 34.3 | 36.2 |
| Բանջարեղեն | 28.6 | 29.65 |
| Բոստան | 6.5 | 6.75 |
| Պտւուղ և հատապտուղ | 21.3 | 29.0 |
| Խաղող | 12.0 | 13.5 |
| Խոտ | 146.9 | 157 |

2011 թ. միջոցառումները հիմնականում ուղղվել են ֆերմերային և գյուղացիական տնտեսությունների կերարտադրության, արհեստական սերմնավորման, կաթնարտադրության խթանման, հացահատիկային կուլտուրաների սերմարտադրության, սորտաթարմացման բնագավառներին անասնապահության և դաշտավարության զարգացման ծրագրերում աջակցելու գործընթացներին:

2011 թ. բոլոր գյուղատն­տե­սական մշակաբույսերի գծով համախառն բերքի ցուցանիշների համեմատականը նախորդ տարվա ցուցանիշների նկատմամբ.

|  |  |  |  |  |  |
| --- | --- | --- | --- | --- | --- |
| **Ցուցանիշը** | **2008թ.**  **հազ. տոննա** | **2009թ.**  **հազ. տոննա** | **2010.թ. հազ. տոննա** | **2011.թ. հազ. տոննա** | **2011 թ-ը 2010 թ. նկատմամբ + -** |
| Արտադրվել է հացահատիկ և հատիկաընդեղեն | 45.3 | 51.4 | 42.0 | 60.5 | +18.5 |
| Կարտոֆիլ | 34.0 | 34.2 | 34.3 | 36.2 | +2.1 |
| Բանջարեղեն | 25.6 | 25.3 | 22.1 | 27.0 | +4.9 |
| Բոստան | 6.0 | 6.1 | 6.5 | 5.7 | -0.8 |
| Պտուղ, հատապտուղ | 57.6 | 64.8 | 20.0 | 20.9 | -+0.9 |
| Խաղող | 10.1 | 11.6 | 12.0 | 12.2 | +0.2 |
| Խոտ | 135.6 | 145.0 | 146.1 | 157.0 | +10.9 |

2011թ-ի դեկտեմբերի 31-ի դրությամբ մարզում ստացված համախառն բերքն ու միջին բերքա­տվության ցուցանիշները և համեմա­տականը հանրապետական ցուցանիշների հետ բերված են ***հավելված 19-ում*** (գյուղ. նախարարության օպերատիվ տեղեկատվության համաձայն):

Մարզում իրականացվել է կերարտադրության ծառայության միջամտության ծրագիր, որով նախատեսված 10.6 մլն դրամ գումարից իրականացվել է 7.0 մլն դրամը:

Գարնանացան գարու և եգիպտացորենի բարձրորակ սերմացուների ձեռքբերման ծրագրով նախատեսվել էր 160.0 միլիոն դրամ: Այն ամբողջովին իրացվել է:

2011 թ. կատարվել է 10200 հա աշնանացան, որը արդյունք է նաև այն բանի, որ մարզին տրամադրվել է 22 տոննա էլիտա և 312 տոննա առաջին վերարտադրության ցորենի բարձրորակ սերմացու: Իսկ 2011 թվականի գարնանը մարզին տրվել է 320 տոննա բարձրորակ գարնանացան գարու և 4.7 տոննա եգիպտացորենի սերմացու: Ընդամենը ցանքային տարածությունը կազմում է 32460 հա.՝ նախորդ տարվա 32166,8 հա-ի փոխարեն:

Կարկտահարության վնասների հետևանքները մեղմելու նպատակով 9 համայնքների անվճար տրվել է 50 000 լիտր դիզելային վառելանյութ, յուրաքանչյուր տուժած տնտեսություն ստացել է միջինը 20 լիտր:

2011 թ. հոկտեմբերի 1-ի դրությամբ մարզում օգտագործվել է 455 լ օրգանիկ պարարտանյութ, և մոտ 700 տոննա ազոտական պարարտանյութ:

Հաշվետու տարում 4.0 մլն դրամով մարզին է տրվել 10 <<Բելառուս>> մակնիշի տրակտոր:

Մարզին անվճար տրվել է 2825 կգ ցինկի ֆոսֆիդ, որը բաժանվել է 45 համայնքների՝ 22600 հա տարածքների վրա պայքարի աշխատանքներ կատարելու համար:

Մկնանման կրծողների դեմ կենտրոնացված պայքար է տարվել 200 հա ցանքատարածությունների վրա:

,,ԱԿԲԱ Կրեդիտ Ագրիկոլ Բանկ,, ՓԲԸ բանկը 2011 թ. կողմից դեկտեմբեր 1-ի դրությամբ 2946 տնտեսությունների տրամադրել է **2.249** մլդ. դրամ վարկ:

,,Հազարամյակի մարտահրավեր հիմնադրամ Հայաստան,, ՊՈԱԿ-ի կողմից մարզի 13 համայնքներում նորոգվել կամ կառուցվել են 28.181 կմ. ոռոգման ներքին ցանցեր՝ 601.121,0 հազար դրամ արժեքով: Համայնքները կատարել են 79.397 հազար դրամ ներդրում:

Համաֆինանսավորումը ավարտել են բոլոր համայնքները, իսկ Ափնա համայնքը այն կավարտի 2012 թվականի առաջին եռամսյակում:

,,Վորլդ Վիժն Ինթերնեյշնլ,, կազմակերպության կողմից մարզի Արտենի համայնքնում կառուցվել է մրգերի պահպանման սառնարան և վերանորոգվել է ոռոգման ներքին ցանցը: Եղնիկ համայնքում վերանորոգվել է ոռոգման ներքին ցանցը, Զարինջա համայնքում հատկացվել է գյուղմեքենաների անվադողեր, Ցամաքասար համայնքին տրմադարվել է ,,Գազել,, կաթնատար ավտոմեքենա: Ն. Բազմաբերդ համայնքում վերանորոգվել է ոռոգման ներքին ցանցը և մեկ գյուղատնտեսական կոոպերատիվի է տրվել ՄՏԶ-82 մակնիշի մեկ հատ տրակտոր:

Ոռոգման ջրի վարձավճարների գանձման ընթացքը առ 10.12.2011 թ-ի դրությամբ հետևյալն է՝ հասույթ - 582.31 մլն. դրամ, գանձում- 421.681 մլն. դրամ կամ 72.3%:

Նախորդ տարվա 2900 տոննայի դիմաց 2011 թվականին մարզի խաղողագործներից մթերվել է 5500 տոննա խաղող կամ 2600 տոննայով ավելի:

Աշտարակի տարածաշրջանի 10 համայնքներում գործում է 15 հակակարկտային կայան: Յուրաքանչյուր համակարգ ապահովում է 100 հա տարածքի անվտանգությունը:

01.11.11 թ. դրությամբ մարզի վերամշակող կազմակերպությունների կողմից մթերվել է 1,111.9 տոննա խաղող: Խաղող վերամշակող ընկե­րութ­յունների կողմից տնտեսվարող սուբյեկտ­ներին է վճարվել 180.1 միլիոն դրամ (***հավելված 20***):

Անցած տարիների ընթացքում մարզի գյուղատնտեսությանը ցույց է տրվել զգալի պետական աջակցություն: Այդ մասին տեղեկատվությունը տրված է ***հավելված 21.1-ում*:**

***Անասնապահություն***

Մարզում գյուղատնտեսական կենդանիների գլխաքանակը առ 01.01.2011թ.

|  |  |  |  |  |
| --- | --- | --- | --- | --- |
| ***Հ/Հ*** | ***Անասնատեսակի անվանումը*** | ***2010թ. գլուխ.*** | ***2011թ. գլուխ.*** | ***Տարբերությունը***  ***+ -*** |
| 1 | Խոշոր եղջերավոր անասուններ | 70157 | 70781 | +624 |
| 2 | որից` կովեր | 33773 | 34074 | +301 |
| 3 | Խոզեր | 9557 | 10519 | +962 |
| 4 | որից` մայր խոզեր | 2348 | 2203 | -145 |
| 5 | Ոչխարներ | 68015 | 70043 | +2028 |
| 6 | որից` մաքիներ | 55648 | 52073 | -3575 |
| 7 | Այծեր | 3372 | 3473 | +101 |
| 8 | Թռչուններ | 310717 | 290401 | -20.316 |
| 9 | Մեղվաընտանիքներ | 12312 | 12320 | +8 |

Մարզում կենտրոնացված է հանրապետության խոշոր եղջերավոր անասունների շուրջ 12.3 %-ը: Անասնաբուծությունը բնութագրող ցուցանիշները բերված են ***հավելված 21-ում:***

Նախորդ տարվա համեմատ 624 գլխով ավելացել է Խ.Ե.Կ. գլխաքանակը, իսկ կովերինը՝ 301 գլխով: Մ.Ե.Կ. ավելացել է 2028 գլխով, իսկ խոզերինը՝ 962-ով: Նախորդ տարվա համեմատ թռչունները պակասել են 20316 գլխով:

Մարզի մթերող կազմակերպությունները /Աշտարակ կաթ, Ալագյազի պանրագործարան, Ապարանի պանրագործարան և այլն/ ազգաբնակչությունից մթերել են մոտ 4600 տ. կաթ:

2011 թվականին մարզում արտադրվել է 15.0 հազ. տոննա միս, 83.0 հազ. տոննա կաթ և 77.0 մլն. հատ ձու: Օպերատիվ տվյալներով 2010 2. Համեմատ գերազանցվել են մսի և կաթի արտադրության ցուցանիշները:

Անասնաբուժական աշխատանքները կատարվում են համայնքներում աշխատող 97 անասնաբուժների կողմից;

Պետական բյուջեի շրջանակներում կատարվել են 131611 գլուխ խոշոր, 35523 գլուխ մանր եղջերավոր անասունների, 4403 գլուխ խոզերի, թռչունների ժանտախտ հիվանդության դեմ 25547 գլուխ, 12500 փեթակ մեղուների հակահամաճարակների դեմ պատվաստումներ:

ՀՀ պետբյուջեի միջոցներով 30.0 միլիոն դրամ էր նախատեսվել մարզի անասնաբուծության զարգացման, կենդանիների հիվանդությունների կանխարգելման և բուժման նպատակով: Գումարները ծախսվել է ծրագրի համապատասխան:

Արագածոտնի մարզում բրյուցելիոզ հիվանդության դեմ պայքարի փորձնական ծրագրի շրջանակներում 2011 թ. պատվաստվել է 197000 գլուխ խոշոր և մանր եղջերավոր անասուն:

Խոշոր եղջերավոր անասունների արհեստական սերմանավորում է կատարվել մարզի 5՝ Թալին, Կաքավաձոր, Զովասար, Զարինջա և Ն. Բազմաբերդ համայնքներում:

Ֆերմերային տնտեսությունների միավորման հիմունքներով մարզում իր գործու­նեությունն է ծավալում ,,Արուճ,, գյուղատնտեսական ասոցիացիան: Դրանում ընդգրկված է 40 ֆերմերային տնտեսություն: Ասոցիացիան զբաղվում է պարարտանյութերի, թունանյութերի, դիզ. վառելիքի, սերմերի, տնկանյութերի ձեռք բերմամբ, սպասարկմամբ, ինչպես նաև կազմակերպում է անհրաժեշտ վարկավորում: Ասոցիացիան մշակում է շուրջ 147 հա տարածք, իրականացնում է 250 գլուխ խ. ե. կենդանիների, 150 մեղվաընտանիքի խնամք, աջակցում է 0.5 հա ձկնաբուծությամբ զբաղվող տնտեսությանը:

Մարզի Ռյա-Թազա, Ջամշլու, ,,Աշտարակ կաթ,, , ,,Ալագյազի պանրագործարան,, ,,Ապարանի պանրագործարան,, , Թալինի ,,Բիո-կաթ,, , Արտենի և Արագած համայնքների անհատ ֆերմերների և Մաստարայի ,,Չեդո,, կազմակերպության կողմից ազգաբնակչությունից տարեկան մթերում են շուրջ 4600 տ. կաթ:

ՀՀ Արագածոտնի մարզում և հանրապետությունում անասնաբուծական մթերքների արտադրությունը բնութագրող ցուցանիշները բերված են ***հավել­ված 22-ում***:

***Ոռոգում***

Մարզի գյուղատնտեսական նշանակության հողատեսքերի տնտեսական արդյունավե­տության բարձրացման գործում վճռական նշանակություն է ստանում ոռոգելի տարածքների ծավալների ավելացումը: Մարզի ոռոգելի շուրջ 36000 հեկտարից յուրաքանչյուր տարի ՋՕԸ-ների կողմից ոռոգվում է միայն 18000-19000 հեկտարը:

,,Հազարամյակի մարտահրավեր­ներ հիմնադրամ-Հայաստան,, ՊՈԱԿ-ի ֆինանսավորմամբ 2010-2011 թ.թ. արզում իրականացվել են հետևյալ աշխատանքները`

1. Սարալանջի պոմպակայանի նորոգում – 801,5 մլն դրամի,

2. Թալինի ջրանցքի նորոգում -50,0 մլն դրամ,

3. Արզնի-Շամիկրամ,, ջրանցքի նորոգում -1 716,0 մլն դրամ,

4. Դաշտադեմի պոմպակայանի նորոգում – 912,5 մլն դրամ,

**ԸՆԴԱՄԵՆԸ - 3480.0 մլն. դրամ:**

Ոռոգման ջրի վարձավճարների գանձման ընթացքը առ 10.12.2011 թ-ի դրությամբ հետևյալն է՝ հասույթ - 582.31 մլն. դրամ, գանձում- 421.681 մլն. դրամ կամ 72.3%:

***Գյուղատնտեսական տեխնիկա***

Մարզի գյուղատնտե­սա­կան առկա տեխնիկան հիմնականում մաշված է, հիմնախնդիր է նոր տեխնի­կա­յով համա­լրու­մը և առկա հավաքակազմի արդիականացումը: ***(հավելված 23):*** 1997-2011 թթ. ընթացքում արտերկրի դրամաշնորհների հաշվին մարզ է ներկրվել 7 կոմբայն և 87 տրակտոր:

**1.7. ԿՐԹՈՒԹՅԱՆ ԲՆԱԳԱՎԱՌ**

2011 թվականի հունվարին ՀՀ Արագածոտնի մարզի հանրակրթական դպրոցներում ձևավորվել է 1170 դասարան` 16713 աշակերտով: 2011թ. սեպտեմբերին մարզում ձևավորվել է 1232 դասարան 17681 աշակերտով:

Մարզում գործում է 2 հատուկ դպրոց` Ապարանի բնագիտամաթեմատիկական և Աշտարակի թիվ 1 հատուկ դպրոց, մեկ արհեստագործական ուսումնարան Արագածի տարածաշրջանում և մեկ մարզադպրոց Աշտարակում: Հանրակրթական դպրոցներում չի իրականացվում ներառական կրթություն, քանի որ չկան բժշկահոգեբանաման-կավարժական եզրակացություն ունեցող երեխաներ:

2011 թ. մարզում հանրակրթությունից դուրս է մնացել 11 երեխա, որոնցից 7-ի տարին լրանում էր 2011թ. նոյեմբեր- դեկտեմբեր ամիսներին, իսկ 4 –ը հիվանդներ են:

Մարզպետի 2011թվականի օգոստոսի 2-ի թիվ 73 -Ա որոշմամբ լուծվել են մարզի 31 հանրակրթական ուսումնական հաստատությունների կառավարման հավաստագիր չստացած տնօրենների անորոշ ժամկետով կնքված աշխատանքային պայմանագրերը:

Մարզի 110 հանրակրթական դպրոցներում հայտարարվել է տնօրենների մրցույթ:

92 դպրոցների հաղթող ճանաչված տնօրենների հետ կնքվել է աշխատանքային պայմանագիր՝ 5 տարի ժամկետով: 10 հանրակրթական դպրոցների տնօրեննեի հետ ՀՀ Արագածոտնի մարզպետի կողմից նախկինում կնքվել էր աշխատանքային պայմանագիր 5 տարի ժամկետով:

15 հանրակրթական դպրոցներում հայտարարված մրցույթներում դիմորդ չլինելու պատճառով մրցույթ չի կայացել:

2 դպրոցներում հայտարարված մրցույթներում հաղթող չի ճանաչվել, 1 դպրոցում քվորում չապահովելու պատճառով մրցույթը հետաձգվել է:

Բոլոր մրցույթները տեղի են ունեցել սահմանված կարգին համաձայն:

Մարզի հանրակրթական դպրոցներից 529 տարբեր առարկաներ դասավանդող ուսուցիչներ վերապատրաստվել են: Վերապատրաստման դասընթացներին ընդգրկված, սակայն չմասնակցած ուսուցիչների անունները ուղարկվել են համապատասխան դպրոցներ պարզաբանուներ կատարելու համար:

Կազմակերպվել է մարզի հանրակրթական դպրոցների կողմից պետական ռեգիստրում 6-16 տարեկան երեխաների հաշվառման և գրանցման աշխատանքը:

Դպրոցականների առարկայական օլիմպիադաների մարզային փուլին մասնակցել է 2242 աշակերտ, հանրապետական փուլին` 53 աշակերտ, որոնցից 1,2,3 կարգերի դիպլոմի արժանացել է 6 աշակերտ, 1-ին տրվել է գովասանագիր:

Մարզի դպրոցականները մասնակցել են Երևանի պետական համալսարանի կողմից կազմակերպված առարկայական օլիմպիադային մասնակցել են մարզի հանրակրթական դպրոցների 11-րդ դասարանների աշակերտները: Հաղթող է ճանաչվել յոթ աշակերտ:

2011 թ-ին ապահովվել է մարզի հանրակրթական դպրոցների աշակերտների մասնակցությունը Հանրապետության մաշտաբով հայտարարված շարադրությունների մրցույթներին, լավագույն շարադրությունները արժանացել են բարձր պարգևների և խրարուսանքների:

2011 թ.-ին հավաքագրվել և ԳԹԿ է հանձնվել միասնական և ավարտական քննությունների կազմակերպման համար 65 դիմում հայտ:

Ժամանակին հավաքագրվել ևԳԹԿ են հանձնվել մարզի հանրակրթական դպրոցների 5-11-րդ դասարանների աշակերտների անձնական տվյալները, 12-րդ դասարանի աշակերտների բնագիտական և օտար լեզու առարկաների դիմում հայտերը:

Կազմակերպվել է 4-րդ դասարանի աշակերտների գիտելիքների ստուգման և 9-րդ դասարանի սովորողների ավարտական քննությունները:

ՀՀ ԿԳ նախարարությունից ժամանակին ստացվել և բաշխվել են 1740 սովորոկան, 25 հատուկ նմուշի վկայականներ և 1400 գովասավագիր:

2011 թ. ՀՀ ԿԳ նախարարության կրթության պետական տեսչության կողմից ուսումնասիրվել են մարզի հանրակրթական դպրոցների կողմից կատարված աշխատանքներ, որի արդյունքում 2 դպրոցների տնօրեններ ՀՀ Արագածոտնի մարզպետի կարգադրությամբ ստացել են խիստ նկատողություն, իսկ 1 հիմնական դպրոցի տնօրենը՝ նկատողություն:

2010-2011 ուսումնական տարում որոշվել են տարվա լավագույն տնօրեն է ճանաչվել Կոշի միջնակարգ դպրոցի տնօրենները և մանկապարտեզի լավագույն դաստիարակչուհին, որոնց տրվել են վկայականներ:

,,Հայոց եկեղեցու,, մրցույթում հաղթող ճանաչված չորս ուսուցիչներ Ամենայն Հայոց կաթողիկոսի կողմից ստացել են մասնակցության պարգև:

Ժամանակին ԿՏԱԿ-ին է հանձնվել մարզի հանրակրթական դպրոցներից պահանջվող փաթեթը, ինչպես նաև այդ հաշվետվության էլեկտրոնային տարբերակը:

2011թ-ին մարզի 12 հանրակրթական դպրոցներ ստացվել են 120 համակարգիչ, 80 դպրոցներում հիմնվել են համակարգչային դասարաններ, ձեռք է բերվել 100 համակարգիչ, 64 դպրոցներում գործում է ինտերնետային կապ: ԾԻԳ ծրագրով ձեռք բերված համակարգիչների թիվը մարզի դպրոցներում կազմում է 547:

2011թ.-ին ՀԴԻՑ-ի կողմից ինտերնետային կապով ապահովվել են Թալինի տարածաշրջանի 25 դպրոցներ: 2011թ-ին շարժական ինտերնետային կայանը աշխատել է 2 դպրոցներում:

Մարզի 21 դպրոց ստանում է լոկալ ջեռուցում բնական գազով, 14 դպրոց՝ հեղուկ վառելիքով, 23 դպրոց՝ էլեկտրական սալիկներով, 63 դպրոց ստանում է հեղուկ վառելիք: Ժամանակին ստացվել և հանրակրթական դպրոցներին է բաշխվել է վառելիքի պահանջվող քնակությունը:

Արտաքին գնահատման աշխատանքներ են իրականացվել է 10 դպրոցներում:

2011թ.-ին մարզի 27 հանրակրթական դպրոցներում իրականացվում է ,,Դպրոցական տաք սնունդ,, և ,,Տաք կաթ,, ծրագրերը:

ՀՀ ԿԳ նախարարի կողմից տրվել են մարզի 35 հանրակրթական դպրոցների վերաբերյալ լիցենզիայի հրամանները, մյուս դպրոցների լիցենզավորման գործընթացը ընթացքի մեջ է:

2011թ. ընթացքում ավարտվել է 6 հիմնական դպրոցների դպրոցական շենքերի պետական գրանցման գործընթացը: 4 դպրոցների պետական գրանցման համար անհրաժեշտ բոլոր փաստաթղթերը հանձնվել են կադաստրի համապատասխան բաժիններ: 1 միջնակարգ դպրոցի շենքը համայնքային ենթակայության է, որի պետական գրանցումը պետք է իրականացնի համայնքապետարանը:

Ժամանակին հավաքագրվել և Արտակարգ իրավիճակների նախարարության փրկարակ ծառայությանն է տրամադրվել մարզի ուսումնական հաստատությունների շենքերի սեսմակայունության, վթարայնության մասին տեղեկատվություն:

Կատարվել են ՀՀ Կառավարության և ԿԳ նախարարության բոլոր հանձնարարականները:

Սահմանված ժամկետներում ճշտվել են տարիֆիկացիոն ցուցակները, կազմակերպվում են հանրակրթական դպրոցների 12-րդ դասարանների 2-րդ կիսամյակի տարիֆիկացիաների կազմման և գնահատման նոր համակարգի հետ կապված աշխատանքները:

ՀՀ Արագածոտնի մարզում 2011 թ. ընթացքում կառուցվել է 4 և վերանորոգվել է 36 դպրոց: Մեծ ծավալի վերանորոգումներ են կատարվել բարերարների կողմից: Բարերարները նաև մեծ քանակությանբ գույք և սարքավորումներ են տրամադրել ուսումնական հաստատություններին:

2011 թ.մարզում գործում է համայնքային ենթակայության 27 մանկապարտեզ` 1740 երեխայով :

Մարզի 20 հանրակրթական դպրոցներում և 4 համայնքներում, որտեղ չկան մանկապարտեզների շենքեր, հաշվետու տարում բացվել են նախակրթարաններ, որտեղ գործում է 23 խումբ: Աշակերտների թիվը 455-ն է, մանկավարժներինը՝ 31-ը: Բոլոր մանկավարժներն ունեն համապատասխան մանկավարժական կրթություն, մասնակցել են ,,Քայլ առ քայլ,, ծրագրի վերապատրաստման դասընթացներին:

Մարզում առկա 26 նախադպրոցական հաստատությունների վերաբերյալ մանրամասն տեղեկատվությունը ներկայացված է ***հավելված 24-ում:***

**1.8. ԱՌՈՂՋԱՊԱՀՈՒԹՅԱՆ ԲՆԱԳԱՎԱՌ**

ՀՀ Արագածոտնի մարզում գործում են 22 բժշկական կազմակերպություններ, որոնցից 5-ը մարզպետարանի ենթակայության են, 17-ը համայնքային։

2011թ. դեկտեմբերի 31-ի դրությամբ մարզի բուժհիմնարկներում աշխատում են 1034 բուժաշ­խա­տողներ, որից 210 բժիշկ, 575 բուժքույր, 249 այլ աշխատողներ։

ՀՀ Արագածոտնի մարզի բուժհիմնարկների 2011թ. գլոբալ բյուջեն կազմում *1333 015900* դրամ, որից ամբուլատոր ծառայության գծով *85,5 միլիոն* դրամ, հիվան­դա­նոցային ծառայության գծով *477,9 միլիոն* դրամ։ Այն 2010թ. համեմատ աճել է 20.7%, 2010թ.-ի գլոբալ բյուջեն կազմել է 1 104.0 միլիոն դրամ: 2011թ. դրությամբ մարզի բուժհիմնարկների կատարողականը կազմում է մոտ 1319,7 միլիոն դրամ։ Գլոբալ բյուջեյի հաշվարկով 2011թ դրությամբ 100%-ով ստացվել է կատարողականի գումարը։

Մարզպետարանի ենթակայության բժշկական կազմակերպություններում 2011թ.-ի ընթացքում վճարովի ծառայության մուտքերը կազմել են 70.2 միլիոն դրամ, որից Աշտարակի ԲԿ՝ 29.2 մլն. դրամ, Ապարանի ԲԿ՝ 10.8 մլն. դրամ, Թալինի ԲԿ՝ 25.3 մլն. դրամ, Ծաղկահովիտի ԲԿ՝ 4.9 մլն դրամ։

Մարզի բնակչության թիվը 2010.-ի 11 ամիս­ների դրությամբ կազմում է 141656, որից մարզի բուժհիմնարկներում գրան­ցում են ստացել 127985, որը կազմում է 90.3%։

2011թ.-ի ընթացքում հաստատվել են 134 միջնորդագրերի նախագծեր՝ մարզի սոցիա­լա­պես ծանր պայմաններում գտն­վող անձանց Երևանի կլինիկաներում պետա­կան շրջա­նակներում անհրաժեշտ բժշկական հետազոտությունների և բուժօգնություն ստա­նալու համար: Մարզի բուժհիմ­նարկ­ներում բուժօգնություն ստանալու համար տրվել են 38 ուղեգրեր։

Մարզի սանատոր-կուրորտային բուժման կարիք ունեցող 58 անձինք ուղարկվել են հանրապետությունում գործող տարբեր առողջարաններ:

2011թ. ընթացքում մարզի ամբուլատոր-պոլիկլինիկական հաստա­տութ­յուններ հաճա­խումների թիվը կազմել է 287678, որից 93764 0-18 տարեկանների, տնային կանչերի թիվը 16471, որից 0-18 տարեկանների 9238, տնային ծնունդները 0։

Վերահսկվել է մարզի բուժհիմնարկների պետական պատվերի, իսկ 2008թ.-ի հուլիսի 1-ից՝ ծննդօգնության, 2011թ. հունվարի 1-ից՝ մանկական հավաստագրերի ներդրման և 2011 թվականի փետրվարի 1-ից՝ բժշկա­կան ծառայության փոխհատուցման համավճարի գործըն­թաց­ները:

Հիվանդանոցային բուժօգնությունը մարզի տարածքում կատարվում է 4 բժշկա­կան և 2 առող­ջության կենտրոններում։ Ստացիոնար բուժօգնություն և սպասարկում ստացել են 3858 հիվանդներ, որոնցից 3272 ընդգրկվել են պետական պատվերի շրջա­նակներում։ Գրանցվել է շտապ օգնության 10522 կանչ։ Տարվա ընթացքում մարզում գրանցվել է 1922 ծնունդ, որից մարզի ծննդատ­ներում՝ 1081-ը: 2011 թվականի ընթացքում վերանորոգման պատճառով չի գործել Ապարանի ԲԿ ծննդատունը:

Լուրջ աշխատանք է տարվել մարզի բուժհիմնարկների նյութատեխնիկական բազան ամրապնդելու և բարելավելու ուղղությամբ:

Կոշ գյուղի 1600 քմ հողատարածքում՝ Թալին-Գյումրի ավտո­մայ­րուղու վրա,,Արմենակ և Աննա Թադէոսյանների անվան բուժա­րան,, հիմանդ­րամի հովանավորությամբ հիմնականում ավարտվել է ժամանակակից ստան­դարտ­ներին համապատասխան դիագնոստիկ կենտ­րոնի շինարարությունը՝ 3000000 ԱՄՆ դոլար արժեքով: 2012 թվականի սկզբին շինարարական աշխատանքներն ամբողջովին կավարտվեն և կսկսվի բուժհիմնարկի հագեցումը ժամանակակից սարքավորումներով և գույքով:

Մարզի հիվանդանոցային համակարգում Համաշխարհային բանկի թիվ 4267-AM ,,Հայաստանի առողջապահական համակարգի արդիականացում-2,, վար­կային ծրագրի շրջանակում իրականացվել է Ապարանի բժշկական կենտրոնի արդիա­կա­նացում՝ հիմ­նական մասնաշենքի հիմնանորոգում, հագեցում նորագույն բժշ­կա­կան սար­քա­վորում­ներով, և բժշկական կենտրոնի կառավարման և ղեկա­վար­ման կառուց­վածքի ու ընթա­ցակար­գերի արդիականացում: Ընդհանուր առմամբ ծրագրի շրջանակ­ներում նախա­­տեսվել էր իրականացնել շուրջ 871,1 միլիոն ՀՀ դրամի ներդրումներ, որից 168,0 միլիոն դրամ սկզբնական արժեքով գույք և բժշկական սարքավորումներ։ Շինարարությունը սկսվել է 2008 թվականին և ավարտվել է 2011 թվականի հոկտեմբերին։

“Վերջին օրերի սրբեր” կազմակերպության կողմից Ապարանի բժշկական կենտ­րոնին տրամադրվել է աչքի ժամանակակից ապարատուրա ակնաբուժական բաժանմունքի համար՝ մոտ 40000 եվրո արժեքով։ Միաժամանակ կիրականացվի մասնագետների վերապատրաստում ծրագրի շրջանակներում։

Հունական բժշկական “Հիպոկրատ” հիմնադրամի կողմից Ապարանի բժշկական կենտրոնին հատկացվել է դեղորայք և գույք մոտ 1 միլիոն դրամ արժեքով։

ԱՄՆ դեսպանատան ՆԱՏՕ-ի եվրոպական գրասենյակի կողմից կատարվել է ,,Թալինի բժշկական կենտրոն,, ՓԲԸ պոլիկլինիկ ծառայության մասնաշենքի երկրորդ հարկի հիմնանորոգում 185 հազար դոլար արժեքով, որը ավարտել է 2011 սեպտեմբերին։

Ֆրանսիայի Բուրգ Լե Վալանսի քաղաքապետարանի կողմից, որպես նվիրատվություն Թալինի բժշկական կենտրոնին հատկացվել է բժշկական ֆունկցիոնալ մահճակալներ և գույք։

“Շեն” կազմակերպության կողմից կատարվել են Ներքին Բազմաբերդի բժշկական ամբուլատորիայի շենքի ներքին հարդարման աշխատանքներ ։

Աշտարակի բժշկական կենտրոնի շտապ օգնության տարածքի 80 քմ վերանորոգվել է անհատ բարեգործ Ադոյանի կողմից։ Ընդունարանի, կանանց կոնսուլտացիան՝ 350,0 հազար դրամի սահմաններում վերանորոգվել է բժշկական կենտրոնի միջոցների հաշվին։ ՏԱԾ-ի կողմից Աշտարակի ԲԿ-ի 102 քմ տարածք վերանորոգվում է տուբերկուլյոզի դեմ պայքարի կաբինետի համար։

Ներկայումս ընթանում են բանակցություններ Դիակոնիա կազմակերպության հետ մարզի տարածքի բժշկական կենտրոններից մեկում 4 միլիոն դրամի վերանորոգման աշխատանքներ կատարելու համար։

Մարզի տարածքում իրականացվել են մի շարք այլ առողջապահական ծրագ­րեր:

IRD և AMQOR,,ՆՕՎԱ,, կազմակերպությունների կողմից հումանիտար դեղորայք է բերվել Աշտարակի և Թալինի տարածքի բժշկական ամբուլատորիաների համար, տրամադրվել է առողջապահական խնդիրներին վերաբերող գրականություն։

,,Լույս հայի աչքերին,, ծրագիրը հինգերորդ անգամ իրականացնում է աչքի անվճար հետազոտություններ, ակոնցների դուրս գրում ու տրամադրում՝ սոցիալապես անապահով խմբերին, ինչպես նաև Աչքի Շարժական Հիվանդանոցում լազերային բուժում և անվճար վիրահատություններ՝ սոցիալապես անապահով խմբին։ Ծրագրին միացել է նաև Օրանժ հիմնադրամը ծրագիրը դպրոցներում իրականացնելու համար։ 2011 թվականի հոկտեմբերի 5-ից մինչև նոյեմբերի 25-ը ԱՄՆ միջազգային զարգացման գործակալության և Հայկական Ակնաբուժության նախագծի ՙՙԱռաջնային և ակնաբուժական ծառայությունների դաշինք՚՚ ծրագրի շրջանակներում կատարվել է ընդամենը 2000 հետազոտություն, որից 1200 երեխա։ Աչքի Շարժական հիվանդանոցում կատարվել է 978 ակնային հետա­զո­տութ­յուն, 172 վիրահատություն, 94 լազերային հետազոտություն նև բուժում։

**1.9. ՍՈՑԻԱԼԱԿԱՆ ԱՊԱՀՈՎՈՒԹՅԱՆ ԲՆԱԳԱՎԱՌ**

Հաշվետու ժամանակահատվածում մարզի սոցիալապես անապահով 4411 ընտանիք ընդգրկվել է ընտանեկան նպաստ համակարգում, ևս 1457 ընտանիք՝ եռամսյակային հրատապ օգնության ցուցակներում: Համադրման արդյունքում 2011 թ. 430 ընտանիք դուրս է մնացել համակարգից:

Շարունակվում է խնայբանկի ավանների փոխհատուցման գործընթացը: Հաշվետու ժամանակաշրջանում փոխհատուցում է ստացել 345 ընտանիք /57760,7 դրամ/:

Հետևողական աշխատանք է տարվում արցախյան պատերազմում և հետագա տարիներին զհված և վիրավոր ազատամարտիկների և զինծառայողների ընտանիքների բնակարանային պայմանների բարելավման ուղղությամբ: Մարզում կա 231 զոհված ազատամարտիկ և զինծառայող /որից 156-ը արցախյան պատերազմում/:

Մինչև 2011թ ՀՀ ՊՆ է ուղարկվել 79 գործ: Այս տարի ևս 3 գործ պատրաստվել է և առաջիկայում կներկայացվի ՊՆ:

Մարզում ներկայումս բնակվում է 635 փախստական ընտանիք: Չնայած 2001թ-2007 թ.թ. միջազգային կազմակերպությունների կողմից նրանց համար կառուցվել է 152 քոթեջ և 2 բազմաբնակարանային շենք /40 բնակարան/, այնուհանդերձ, ևս 125 ընտանիք հաշվառված է որպես բնակարանի կարիքավոր:

Ընթացքի մեջ են փախստականների աշխատանքային ստաժների վերականգնման համար դիմումների ընդունումը:

Գործազրկությունը աղքատությունը պայմանանավորող հիմնական գործոններից մեկն է, որի մակարդակը մարզում կազմում է 1,73%: Դա հանրապետության մարզերի շարքում ամենափոքր ցուցանիշն է: Գործազուրկի կարգավիճակ ունի մարզի 1424 քաղաքացի, որոնց գերակշռող մասը` 1028-ը Աշտարակի տարածքում է:

Գործազուրկների գերակշռող մասը` 74%-ը, կանայք են:

Աշխատաշուկայի լարվածությունը մեղմելու և գործազուրկներին աշխատանքում ակտիվացնելու նպատակով մարզում իրականացվել են մի շարք մասնագիտական ուսուցման դասընթացներ: Իրականացված ծրագրերի շնորհիվ մարզում 2011թ. աշխատանքի է տեղավորվել 171 մարդ:

2011 թ. ընթացքում ,,Վարձատրվող հասարակական աշխատանքներ,, ծրագրով իրականացվել է 3 համայնքային ծրագիր /7,5մլն. դ./: Գումարները նպատակաուղվել են ոչ միայն համայնքների սոցիալական խնդիրների լուծման, այլև բնակչության զբաղվածության ապահովման նպատակին /մարզի 82 բնակիչներ ապահովվել են ժամանակավոր աշխատանքով/: Ցավոք, ծրագրերի դադարեցման պատճառով շատ համայնքներ զրկվեցին որոշակի սոցիալական խնդիրներ լուծելուց, իսկ բնակիչները՝ ժամանակավոր աշխատանքից:

Մեծ ծավալի աշխատանք է կատարվում տարբեր միջազգային կազմակերպությունների հետ բարեգործական ծրագրերի կողմից: ,,Վորլդ վիժն,, , ,,Միջազգային օգնություն և զարգացում,, , ,,ՀԱՅ-ԱՐ-ԴԻ,, , ,,Քրիստոնեական մշակույթային ծառայություն,, , ,,Վերջին օրերի սրբեր,, , ,,Շեն,, , ,,Հազարամյակի մարտահրավերներ հիմնադրամ,, և այլ կազմակերպությունների ու անհատ բարեգործների կողմից իրականացվել են բազմաբնույթ ծրագրեր` ջրագծերի նորոգում, դպրոցների և մանկապատեզների բարեկարգում, համակարգչային կենտրոնների ստեղծում, բժշկական կենտրոնների կառուցում և բարեկարգում, նախակրթարանների բացում, հագուստ-կոշիկի նվիրատվություներ:

Մարզում առանձնապես կարևոր դեր է խաղում ,,Վորլդ վիժն,, կազմակերպությունը: Միայն 2011 թ. կազմակերպության կողմից իրականացվել կամ ընթացքի մեջ է 90 ծրագիր` 40-ից ավելի համայնքներում /140,9 մլն. դրամ /:

2011 թ. հուլիս-օգոստոս ամիսներին մարզի զոհված ու վիրավոր ազատամարտիկների, բազմազավակ և սոցիալապես անապահով ընտանիքների 200 երեխաներ իրենց ամառային հանգիստն անց են կացրել Ծաղկաձորի ,,Աղբյուր,, ճամբարում:

ՀՀ Արագածոտնի մարզում խոցելի խմբերի թվաքանակի վիճակագրական տվյալները 2011 թվականին ներկայացված են աղյուսակում.

|  |  |  |
| --- | --- | --- |
| **հ.հ.** | **Սոցիալական խումբը** | **թվաքանակը** |
| **1** | **Նպաստառու ընտանիքներ** | **4411** |
| 2 | Զբաղվածներ | 78324 |
| 3 | Կենսաթոշակառուներ | 22025 |
| 4 | Տարեցներ / 80 և բարձր/ | 2654 |
| 5 | Առաջին կարգի հաշմանդամ | 383 |
| 6 | Երկրորդ կարգի հաշմանդամ | 3729 |
| 7 | Երրորդ կարգի հաշմանդամ | 2674 |
| 8 | Մանկուց հաշմանդամ երեխաներ | 426 |
| 9 | Հայրենական պատերազմի հաշմանդամներ | 80 |
| **Ընդամենը հաշմանդամ** | | **7212** |
| 10 | Երկկողմանի ծնողազուրկ երեխաներ մինչև 18 տարեկան | 40 |
| 11 | Միակողմանի ծնողազուրկ երեխաներ | 563 |
| 12 | Գրանցված գործազուրկներ | 1424 |
| 13 | Զոհված ազատամարտիկներ | 231 |
| 14 | Վիրավոր ազատամարտիկներ | 196 |
| 15 | Փախստականներ ընտանիք | 635 |

Ըստ տարածաշրջանների աշխատանք փնտրողների և գործազուրկների մասին տվյալները բերվում են ստորև ներկայացվող աղյուսակում.

|  |  |  |
| --- | --- | --- |
|  | Աշխատանք փնտրողներ | Նրանցից` գործազուրկներ |
| Աշտարակ | 1313 | 1028 |
| Ապարան | 235 | 126 |
| Արագած | 487 | 128 |
| Թալին | 560 | 142 |
| **ԸՆԴԱՄԵՆԸ** | **2595** | **1424** |

ՀՀ Արագածոտնի մարզում խոցելի խմբերի թվաքանակի վիճակագրական տվյալները 2010 թվականի և 2011 թվականի կտրվածքով ներկայացված են աղյուսակում`

|  |  |  |  |  |  |
| --- | --- | --- | --- | --- | --- |
|  | Աշտա-րակ | Ապա-րան | Թալին | Արա-գած | Ընդա-մենը մարզում |
| ընտանեկան նպաստ ստացող ընտանիքների թիվը /2010թ / | **2354** | **555** | **1336** | **543** | **4788** |
| ընտանեկան նպաստ ստացող ընտանիքների թիվը /2011թ. / | **2187** | **511** | **1213** | **500** | **4411** |
| երեխայի ծննդյան միանվագ նպաստ ստացածների թիվը 2010 թ. ընթացքում | **489** | **176** | **268** | **129** | **1062** |
| երեխայի ծննդյան միանվագ նպաստ ստացածների թիվը 2011 թ. | **584** | **246** | **334** | **170** | **1334** |
| 2010թ. գրանցված գործազուրկների թիվը | **914** | **180** | **129** | **143** | **1366** |
| գրանցված գործազուրկների թիվը 2011թ | **1028** | **126** | **142** | **128** | **1424** |

Մարզի երեխաների 11 տոկոսը գտնվում են կյանքի դժվարին իրավիճակում: Նրանցից 44-ը առանց ծնողական խնամքի մնացածներ են, 988-ը` միակողմանի ծնողազուրկ, 417-ը` հաշմանդամ, որից 138-ը` մտավոր խնդիրներով: ԱԾԽՄ երեխաներից 21-ը մեկ երեխա ունեցող ընտանիքներ են, 19-ը` 2 երեխա ունեցողներ: Նրանց կազմում մեկը այլազգի է` եզդի: Մարզի 9 համայնքներից 26 երեխա գտնվում է հանրապետության մանկատներում, որոնցից երկկողմանի ծնողազուրկ են 6-ը: Այս ժամանակամիջոցում գնահատվել են դժվարին իրավիճակում գտնվող 85 երեխաների սոցիալական կարիքները, որից 33 -ի համար մշակվեն են անհատական վերականգնողական ծրագրեր

Թալինում բացվել է ոստիկանությունում հաշվառված երեխաների համար վերականգնողական կենտրոն: Նախորդ տարվա նույն ժամանակաշրջանի հետ համեմատած 2-ով նվազել է օրենքի հետ խնդիրներ ունեցող անչափահասների թիվը:

**1.10. ՄՇԱԿՈՒՅԹԻ ԵՎ ՍՊՈՐՏԻ ԲՆԱԳԱՎԱՌ**

Տարվա ընթացքում մարզում կազմակերպվել և անցկացվել են 2011 թ. համար նախատեսված 90-ից ավել միջոցառումները, որոնց մասնակցել են մարզի համայնքների բնակիչները: Շատ միջոցառումների մասնակից են եղել նաև հանրապետության այլ բնակավայրերի ներկայացուցիչները:

2011 թ. մարզում նախատեսված և անցկացված բոլոր միջոցառումների մասին տեղեկատվությանը նախապես տեղադրվել է մարզի կայքէջում, ներկայացվել և լուսաբանվել է տեղական, մարզային և հանրապետական լրատվամիջոցներով:

Արագածոտնի մարզում իրականացված մարզական և մշակութային միջոցառումների մասնակիցների թիվը կազմել է 15 հազար կամ մարզի բնակչության ընդհանուր թվի մոտ 12 տոկոսը:

Մարզում գործում է 110 համայնքային, 3 քաղաքային և 1 ավանային գրադարան: Գրադարանային ֆոնդը կազմում է 798584 միավոր գիրք: Ընթերցողների թիվը 2011 թ. ընթացքում կազմել է 28800:

2011 թվականին վերանորոգվել է մարզային գրադարանը: Գրադարանը հարստացել է նոր գրականությամբ: Մարզային գրադարանը մարզի համայնքային գրադարաններին է նվիրել մասնագիտական և գեղարվեստական գրականություն:

Մարզում գործում է 8 թանգարան:

Ավարտվել են Աշտարակ քաղաքի նոր երաժշտական դպրոցի շինարարական աշխատանքները: Դպրոցը շուտով կընդունի իր սաներին:

Հաշվետու տարում մարզում անց են կացվել մշակութային ոլորտի 50 միջոցառում, 20-ով ավելի շատ, քան նախորդ տարի:

**ԲՆԱՊԱՀՊԱՆՈՒԹՅԱՆ ԲՆԱԳԱՎԱՌ**

,,Հայանտառ,, ՊՈԱԿ ,,Արագածոտնի Անտառտնեսություն,, մասնաճյուղի հաշվեկշռում առկա է 11110 հա հողատարածք, որից անտառածածկ է 5215 հա-ը: 2011 թ. ընթացքում անտառապահպան աշխատանքները կատարվել են միայն պետական հատկացումների շրջանակներում:

ՀՀ Արագածոտնի մարզում օգտակար հանածոները ներկայացված են հիմնականում տու­ֆերով, անդեզիտաբազալտներով, պեռլիտային ավազներով և խարամներով, իսկ մետա­ղա­կան հանածոները` ոսկի-բազմամետաղով (Թուխմանուկի ոսկու հանքավայրը): Արագածոտնի մարզի հանքավայրերը շահագործում են 93 կազմակերպություն­ներ, որոնցից ներկայիս դրութամբ գործում է 50-ը: Լուծարված է 1-ը և չեղյալ է համարվել 1 ձեռնարկության հանքային իրավունքը: Գործող հանքարդյունաբերությանը զուգահեռ իրականացվում է նաև հանքային պաշարների հետազոտություն և գնահատում:

,,Հայանտառ,, ՊՈԱԿ ,,Արագածոտնի Անտառտնեսություն,, մասնաճյուղի հաշվեկշռում առկա է 11110 հա հողատարածք, որից անտառածածկ է 5215 հա-ը:

2004-2008 թթ. ,,Բնական պաշարների կառավարում և չքավորության նվազեցում,, Ծրագրի Ջրհավաք ավազանների համայնքահեն կառավարման բաղադրիչի շրջանակներում ՀՀ Արագածոտնի մարզի 114 համայնքներում իրականացվել են արոտների, խոտհարքների պարարտացում, բակլազգիների և ցորենի ցանք, դաշտամիջյան ճանապարհների վերանորոգում, ջրարբիացման կետերի և դաշտամիջյան ճանապարհների կառուցում և այլն: Մի շարք համայնքների արոտավայրերի համար մշակվել են կառավարման պլաններ:

Մարզի ռեկրեացիոն գրավչությունը բարձրացնելու համար պետք է հաշվի առնել նաև, գյուղական բնակավայրերում ամբողջությամբ բացակայում է կոյուղու համակարգը, իսկ Աշտարակ, Ապարան, Թալին քաղաքների և Ծաղկահովիտի կոյուղու համակարգերը հիմնական լուրջ նորոգման և վերակառուցման կարիք ունեն: Քասախ գետի հարևանությամբ գտնվող բնակավայրերի կեղտաջրերն անար­գել թափանցում են գետի ավազան:

Ջրային ռեսուրսների կառավարման ոլորտում առկա խնդիրներն են`

* ջրառի կետերում գլխամասային կառույցների մասնավորապես ջրաչափական կառույցների և սարքերի բացակայություն,
* ջրառի կետերում և ջրագծերում մեծ ծավալների ջրակորուստներ,
* կեղտաջրերի նախնական և կենսաբանական մաքրման կայանների բացակայություն` մասնավորապես Աշտարակ, Ապարան, Թալին քաղաներում և Ծաղկահովիտ, Օշական, Արտենի գյուղերում:

Հաշվի առնելով, որ մարզի ջրային ավազանների աղտոտվածության հիմնական աղբյուրը կենցաղային և գյուղատնտեսական գործունեության հետևանքով առաջացող կեղտաջրերն են, անհրաժեշտ է ուսումնասիրել գոյություն ունեցող կեղտաջրերի մաքրման ոչ ծախսատար տեխնոլոգիաների կիրառման հնարավորությունները: Տուրիզմի զարգացմանը զուգընթաց պետք է ապահովել կեղտաջրերի մաքրման կենսաբանա­կան ինքնավար համակարգերի կիրառումը և մարզի ու համայնքների զարգացման պլաննե­րում այդ ենթակառուցվածքների վերականգնման համար համապատաս­խան միջոցներ:

**6. ԱՌԵՎՏՈՒՐ ԵՎ ԲՆԱԿՉՈՒԹՅԱՆ ՍՊԱՍԱՐԿՈՒՄ**

Մարզում մանրածախ առևտրի շրջանառությունը 2011 թ.-ին կազմել է մոտ **29.6** միլիարդ դրամ, 2011 թ-ին մարզում գործել է **426** առևտրի օբյեկտ: Սպառողական ապրանքների շուկաների ապրանքաշրջանառությունը կազմել է **130.0** մլն. դրամ, գյուղարտադրանքի շուկաներինը` **140.0** մլն. դրամ, կրպակներինը` **459.5** մլն. դրամ և առևտրի այլ օբյեկտների շրջանառությունը` **4.2** միլիարդ դրամ: Նախորդ տարվա համեմատությամբ ապրանքաշրջանառությունն ավելացել է շուրջ **100.0** միլիոն դրամով:

Առևտրի օբյեկտներից 1-ը սպառողական ապրանքների և 3 –ը` գյուղատնտեսական արտադրանքի շուկաներ են: Գործում են 110 խանութներ, 201 կրպակներ և 53 այլ օբյեկտներ: Բոլոր ցուցանիշներով մարզում նախորդ տարվա համեմատությամբ աճ է գրանցվել:

Անհատական ծառայությունների ծավալը 2011 թ. կազմել է **7213.9** միլիոն դրամ: Նախորդ տարվա համեմատությամբ բացարձակ աճը կազմել է շուրջ **813.0** միլիոն դրամ:

ՀՀ Արագածոտնի մարզի տնտեսապես ակտիվ բնակչությունը կազմում է 67.0 հազար մարդ: Զբաղվածության կենտրոններում 2011 թ.հաշվառված աշխատանք փնտրողները կազմում են 2.5 հազ. մարդ, գործազուրկների թիվը 1.4 հազար է:

Մարզի խոշոր և միջին արդյունաբերական կազմակերպություններում, առևտրի և սպասարկման ոլորտի ձեռնարկություններում աշխատում է 14500 մարդ:

**7. ՏԻՄ ԲՆԱԳԱՎԱՌ**

2011 թ. մարզի համայնքներից ստացվել են ավագանու 1598 որոշումներ, որոնք ուսումնասիրվել են, ստուգվել է դրանց համապատասխանությունը ՀՀ օրենքներին և ,,Տեղական ինքնակառավարման մասին,, օրենքին: Ավագանու որոշումներից 102-ը չեն համապատասխանել ՀՀ օրենքների պահանջներին և հետ են ուղարկվել համայնքներ` ճշտումներ կատարելու:

2011 թ. ընթացքում, Արագածոտնի մարզի համայնքներում վարչական վերահսկողություն իրականացնելու պլանի համաձայն, ուսումնասիրություններ են կատարվել մարզի 28 համայնքներում, կազմվել են համապատասխան ակտեր, որոնք ներկայացվել են մարզպետին և տարածքային կառավարման նախարարություն:

2011 թ. ընթացքում համայնքների ղեկավարների մոտ ընդունելություններին դիմած քաղաքացիների թիվը կազմել է 6899, մասնակցածների թիվը՝ 6787, համայնքների ավագանիների մոտ համապատասխանաբար՝ 2082 և 2012 մարդ:

Մարզի 30 համայնքներում, կայացել են համայնքային ծառայության մրցույթներ, որոնց ընդհանուր առմամբ դիմել է 28 քաղաքացի, մրցութային հիմունքներով համալրվել է համայնքային ծառայության 21 թափուր պաշտոն: Նշված ժամանակահատվածում համայնքնային ծառայողների վերապատրաստում չի իրականացվել: 2011 թվականի ընթացքում Արագածոտնի մարզի համայնքերի ղեկավարների աշխատակազմերում աշխատող, նախկինում վերապատրաստում անցած թվով 18 համայնքնային ծառայողներ ատեստավորվել են:

Հաշվետու ժամանակաշրջանում մարզի 10 համայնքներում տեղի է ունեցել տեղական ինքնակառավարման մարմինների 8 հերթական և 2 արտահերթ ընտրություն: Մարզպետարանի կողմից նշված մարմինների ընտրությունները պատշաճ մակարդակով անցկացնելու համար համայնքներին ցույց է տրվել մեթոդական և խորհրդատվական օգնություն:

2011 թվականի դեկտեմբերի 31-ի դրությամբ, ըստ համայնքներից ստացված տվյալների, շուրջ 60 համայնք ունի ժամանակակից պահանջներին բավարարող համակարգիչներ, իրենց գործունեության կազմակերպման համար անհրաժեշտ համակարգչային ծրագրեր, 25 համայնք օգտվում է ինտերնետ կապից:

2011 թվականին մարզպետարանի ուշադրության կենտրոնում է եղել համայնքային զարգացման ծրագրերի իրականացումը: Առավելապես ուշադրություն է դարձվել համայնքային ենթակառուցվածքների (ճանապարհներ, ջրամատակարարման, ջեռուցման, գազամատակարարման համակարգեր, կապի միջոցներ, սոցիալական և կրթական ենթակառուցվածքներ) վերականգնմանն ուղղված ծրագրերի վրա:

Տարվա ընթացքում կայացել է մարզխորհրդի 8 նիստ:

Մարզային զինկոմիսարիատի և մարզի համայնքի ղեկավարների հետ համատեղ անց է կացվել զորակոչային տարիքի պատանիների հաշվառումը, ինչպես նաև կազմակերպվել է գարանանային և աշնանային զորակոչը:

ՀՀ Արագածոտնի մարզի զբաղվածության կենտրոններում 2011 թ.մարզի զբաղվածության կենտրոններում հաշվառված աշխատանք փնտրողները կազմում են 2.4 հազ. մարդ, որոնցից չզբաղված աշ­խա­տանք փնտրողներ են 1.4 հազ. մարդ, իսկ գործազուրկների թիվը կազմում է 1.4 հազ. մարդ:

Մարզի խոշոր և միջին արդյունաբերական կազմակերպություններում, առևտրի և սպասարկման ոլորտի ձեռնարկություններում աշխատում է 14500 մարդ:

**Աշխատուժի առաջարկն ըստ ՀՀ մարզերի և ք. Երևանի, 2011 թ. դրությամբ**

|  | **Աշխատանք փնտրողներ /հազ. մարդ/** | | | ***նրանցից` չզբաղվածներ /հազ.մարդ/*** | | | ***որոնցից`գործազուրկ-ներ /հազ. մարդ/*** | | |
| --- | --- | --- | --- | --- | --- | --- | --- | --- | --- |
| **Ընդա-մենը** | ***նրանցից`***  **երիտասարդ-ներ, *տարեկան*** | | **Ընդա-մենը** | ***նրանցից`***  **երիտասարդ-ներ, *տարեկան*** | | **Ընդա-մենը** | ***նրանցից`***  **երիտասարդ-ներ, *տարեկան*** | |
| **16-24** | **25-30** | **16-24** | **25-30** | **16-24** | **25-30** |
| Ընդամենը | **81.7** | **7.7** | **11.4** | **71.3** | **5.9** | **9.4** | **69.4** | **5.7** | **9.2** |
| ք. Երևան | 24.9 | 1.4 | 2.9 | 23.1 | 1.2 | 2.5 | 22.8 | 1.1 | 2.4 |
| ***Արագածոտն*** | ***2.4*** | ***0.4*** | ***0.4*** | ***1.4*** | ***0.2*** | ***0.2*** | ***1.4*** | ***0.2*** | ***0.2*** |
| Արարատ | 3.8 | 0.4 | 0.6 | 3.2 | 0.3 | 0.4 | 3.1 | 0.3 | 0.4 |
| Արմավիր | 3.2 | 0.5 | 1.0 | 4.9 | 0.4 | 0.7 | 4.7 | 0.4 | 0.7 |
| Գեղարքունիք | 6.3 | 0.6 | 1.2 | 6.0 | 0.4 | 0.9 | 5.8 | 0.3 | 0.9 |
| Լոռի | 11.4 | 1.5 | 1.8 | 10.3 | 1.2 | 1.6 | 10.2 | 1.2 | 1.6 |
| Կոտայք | 6.7 | 0.5 | 1.0 | 6.1 | 0.4 | 0.8 | 7.3 | 0.6 | 0.9 |
| Շիրակ | 11.0 | 1.3 | 1.5 | 9.9 | 1.1 | 1.3 | 9.3 | 1.0 | 1.3 |
| Սյունիք | 6.2 | 0.6 | 0.9 | 4.8 | 0.4 | 0.6 | 4.6 | 0.4 | 0.6 |
| Վայոց ձոր | 1.2 | 0.2 | 0.2 | 0.8 | 0.1 | 0.1 | 0.8 | 0.1 | 0.1 |
| Տավուշ | *4.6* | *0.6* | *0.7* | *4.0* | *0.5* | *0.6* | *3.9* | *0.5* | *0.6* |

Մեկ աշխատողի միջին ամսական անվանական աշխատավարձը 2011 թ.-ին մարզի կազմա­կեր­պություններում կազմել է 77555 դրամ՝ նախորդ տարվա 72939 դրամի դիմաց:

**Միջին ամսական անվանական աշխատավարձը ՀՀ մարզերում և Երևանում, 2011 թ. և համեմատությունը 2010 թ-ի հետ**

|  |  |  |  |  |
| --- | --- | --- | --- | --- |
|  | Անվանական միջին աշխատավարձը – դրամ- | Ընդամենի  նկատմամբ-տոկոս- | 2010 թ. աշխա-տավարձի նկատմամբ – տոկոս- | Սահմանված նվազա­գույն աշխատավար­ձի նկատմամբ, *անգամ* |
| Ընդամենը | **113969** | **100.0** | **106.3** | **3.5** |
| ք. Երևան | 125229 | 68.0 | 111.7 | 3.9 |
| ***Արագածոտն*** | ***77555*** | ***84.9*** | ***106.5*** | **2.4** |
| Արարատ | 96792 | 80.8 | 110.5 | 3.0 |
| Արմավիր | 97947 | 81.1 | 99.4 | 2.8 |
| Գեղարքունիք | 92143 | 88.3 | 110.1 | 2.8 |
| Լոռի | 92385 | 76.3 | 103.2 | 3.1 |
| Կոտայք | 100618 | 120.0 | 102.6 | 2.7 |
| Շիրակ | 86913 | 97.2 | 102.9 | 4.2 |
| Սյունիք | 136738 | 74.4 | 106.3 | 2.5 |
| Վայոց ձոր | 82379 | 75.9 | 101.8 | 2.6 |
| Տավուշ | 84749 | 77.2 | 106.1 | 3.5 |

1. ***ՄԱՐԶԻ ՀԱՄԱՐ ԱՌԱՆՁՆԱՀԱՏՈՒԿ ՈՐՈՇ ՀԻՄՆԱԽՆԴԻՐՆԵՐ ԵՎ ԳԵՐԱԿԱՅՈՒԹՅՈՒՆՆԵՐ***

***Գյուղատնտեսության և բնապահպանության բնագավառներում առկա հիմնախնդիրներ.***

1. Ինտենսիվ գյուղատնտեսական հողատեսքերը հակա­կարկտա­յին կայանքներով պաշտպա­նելը.

2009թ. մարզի տարածքում տեղացած կարկտահարությունից 38 համայնքի գյուղացիա­կան տնտեսությունների ցանքատարածություններին, բազմամյա տնկարկներին հասցվեց շուրջ 1.1 մլրդ. դրամի վնաս: Մարզում կարկտային ռիսկի նվազեցման նպատակով նախա­տես­ված է տեղադրել 72 հակակարկտային կայանք, որից 2005-09թ. տեղադրվել է 15-ը /Կարբիում` 3, Օհանավանում` 3, Արտաշավանում` 1, Սաղմոսավանում` 1, Ագարակում` 2, Աղձքում` 1, Ոսկեհատում` 1, Փարպիում` 1, Ոսկեվազում` 1, Ղազարավանում` 1/:**[[1]](#footnote-1)** Մինչև 2013 թ. մարզում տեղադրվելու են ևս 47 հակակարկտային կայաններ, որոնցից` 34-ը` գազագեներատորային և 13-ը` ռեագեն­տային: Այդ սարքավորումների տեղադրման համար կպահանջվի մոտ 400 միլիոն դրամ:

2. Ոռոգման արդյունավետության բարձրացումը.

Մարզում գործող 29 ջրամբարները սարքին են (բացի Ն. Սասնաշենի ջրամբարից), սակայն լուրջ նորոգման կարիք ունեն ոռոգման արտա­քին ու ներքին ցանցերը: Անհրաժեշտ է` Վ. Սասնաշենում կառուցել 1.5 մլն խ.մ. կարողությամբ ջրամբար, որով կբարելավվի Վ. Սասնաշեն, Դավթաշեն և Ն. Սասնաշեն համայնքների ոռոգ­ման խնդիրը: Աշխատանքների իրականացման համար ՀՀ Արագածոտնի մարզի 2011-2014 թթ զարգացման ծրագրով նախատեսված է շուրջ 1.6 մլրդ. դրամ գումար:

3. Մարզի վերամշակող արդյունաբերության զարգացումը.

Մարզի բոլոր տարածաշրջաննե­րում անհրաժեշտ է ստեղծել կամ վերագործարկել կաթի և մսի մթերման, և վերամշակման կառույցներ, կազմակերպել պտղի, բանջարեղենի չորացման փոքր արտադրամասեր, բրդի ընդունման և լվացման կետեր: Մարզում ՓՄՁ–ների գործունեության ակտիվացումը կնպաստի համապատասխան ենթաճյուղերի վերականգնմանը: Անհրաժեշտ է նաև խաղողագործության և պտղաբուծության զարգացման հետ մեկտեղ պայմաններ ստեղծել գյուղատնտեսական արտադրանքի վերամշակման, պահպանության և իրացման համար: Այս առումով կարևորվում է մարզում սառնարանային նոր տնտեսությունների ստեղծման հիմնահարցը:

4.Մարզում թափոն­նե­րի տարերայնորեն տեղադրման, անկանոն աղբահանության և աղբա­վայ­րերի ոչ կանոնա­կար­­գված ձևով օգտագործման խնդիրը.

Մարզում կան 4 աղբավայրեր, որոնք շահագործվում են Աշտա­րակ, Ապարան, Թալին քաղաքների և Ծաղկահովիտի գյուղա­պետարանի կողմից: Աղբա­հավաքման եղանակները և կիրառվող ենթակառուցվածք­ները թերի են, որի արդյունքում տեղի են ունենում աղբի մեծ կուտակումներ, աղբը հաճախ չի հեռացվում, առաջանում են սանի­տա­րա-հիգիենիկ պայմանների խախտումներ: Կոշտ կեն­ցաղային և արտա­դրական թափոնների հավաքման և աղբավայրերի կառավար­ման խնդրի լուծումը պահանջում է աշխատանք­ների իրականացում մի քանի ուղղություննե­րով` խոշոր բնակավայ­րերի հատակագծերով նախատեսված աղբավայրերի կառավարման պլանների մշակում, միջ­հա­մայնքային աղբավայ­րերի նախագծում և դրանց շահագործման համար տեխնիկական միջոց­ների տրամադրում, աղբահանության աշխատանքների բարելավում, համայնքների տարածքների սանիտարական վիճակի նկատմամբ հսկողության ուժեղացում:

***Քաղաքաշինության և բնակ-կոմունալ բնագավառներում առկա հիմնախնդիրներ.***

1. Մարզի կրթական, մշակութային և մարզական օբյեկտների հիմնանորոգում և շինարարութ­յուն.

Հիմնանորոգման կարիք ունեն 67 կրթական և 20 մշակութային օբյեկտներ: Մարզի 127 դպրոցներից միայն 73-ում են գործում լոկալ ջեռուցման համակարգեր: Աշխատանքների ամբող­ջական իրականացման համար 2011-2014 թթ. մարզի զարգացման ծրագրով նախատեսված է շուրջ 10.3 մլրդ դրամ:

2. Մարզում հաշվառված փախստական ընտանիքների բնակարանային խնդիրների լուծում.Մարզի բնակավայրերում 2010թ-ի նոյեմբերի 1-ի դրությամբ հաշվառված, 1988-1992թթ. Ադրբեջանից բռնագաղթած 635 փախստական ընտանիքներ են բնակություն հաստատել:

2005-09թթ-ին պետական աջակցությամբ իրականացված փախստական ընտանիքների բնակապահովմանն ուղղված ծրագրերի շրջանակներում լուծվել է 192 փախստական ընտանիքների բնակարանային խնդիրները: Արդյունքում` ըստ ճշտված տվյալների ՀՀ կառավարութ­յան 20.05.2004 թ-ի N 747-Ն որոշմամբ հաստատված 1988-1992թթ-ին Ադրբեջանից բռնագաղ­թած անձանց բնակարանային ապահովման առաջնահերթ ծրագրի դրույթների համաձայն, դեռևս լուծման կարիք ունի մարզի բնակավայրերի 197 փախստական ընտանիքների բնակարա­նային խնդիրը: Այդ խնդիրն առաջարկվում է լուծել անհատույց պետական ֆինանսական աջակցության տրամադրման միջոցով` շուկայից պատրաստի բնակելի տուն (բնակարան) ձեռք բերելու համար: Ըստ խոշորացված հաշվարկների` կպահանջվի 746.0 մլն. դրամ:

3. Մարզի բնակավայրերում 4-րդ աստիճանի վնասվածության 2 բազմաբնակարան շենքերի բնակիչների բնակարանային խնդիրների լուծում. Ապարան քաղաքի Բաղրամյան 43 հաս­ցե­ում գտնվող 32-բնակարանանոց և Նժդեհի 7 հասցեի 7-բնակարանանոց շենքերի բնակիչների բնակարանային խնդիրների լուծում: Նշված 2 շենքերի 39 բնակիչների բնակարանային խնդիր­ները ժամանակին առաջարկվել է լուծել անհատույց պետական ֆինանսական աջակցության տրամա­դրման միջոցով` շուկայից պատրաստի բնակելի տուն (բնակարան) ձեռք բերելու համար: Ըստ խոշորացված հաշվարկների` կպահանջվեր 96 մլն. դրամ: Սակայն,ինչպես ցույց են տալիս շուկայի ուսումնասիրությունները, այդքան պատրաստի բնակելի տուն ձեռք բերել հնարավոր չէ: Անհրաժեշտ է քանդել այդ երկու շենքերը և դրանց փոխարեն կառուցել նոր շենք: Դրա համար կպահանջվի մոտ 350.0 միլիոն դրամ:

4. Մարզի գյուղական համայնքներում առկա երկրաշարժի հետևանքով անօթևան մնացած, ՀՀ կառավարության 13.11.2008թ. N 1337 որոշման պահանջների համաձայն հաշվառված 112 ընտա­նիքների բնակարանային խնդրի լուծում. Նշված ընտանիքների բնակարանային խնդիր­ները առաջարկվում է լուծել անհատույց պետական ֆինանսական աջակցության տրամա­դրման միջոցով` շուկայից պատրաստի բնակելի տուն (բնակարան) ձեռք բերելու համար: Ըստ խոշորացված հաշվարկների` կպահանջվի 510 մլն. դրամ:

5. Գյուղական բժշկական ամբուլատորիաների հիմնանո­րոգ­ման անհրաժեշտություն. Ներ­կայում մարզի 55 բուժ. հիմնարկներ հիմնանորոգման կարիք ունեն: 2011-14 թթ. մարզի զար­­գաց­ման ծրագրով 35 բուժհիմնարկների հիմնանորոգման համար նախատեսված է 380 մլն դր:

6. Մարզում բազմաբնակարան շենքերի տանիքների նորոգում. Ըստ փորձագիտական գնահա­տա­կանների, մարզի 3 քաղաքներում առկա 77 բազմաբնակարան շենքերի տանիքները վերա­նո­րոգման կարիք ունեն, որի համար խոշորացված հաշվարկներով կպահանջվի 656 միլիոն. դրամ:

7. Մարզում բազմաբնակարան շենքերի կառավարման մարմինների ստեղծում**.** ՀՀ պետական ռեգիստրի տվյալներով 2009թ. հունիսի 1-ի դրությամբ մարզում գրանցված է 1 համատիրու­թ­յուն` Ապարան քաղաքում, որը կառա­վա­րում է 2 բազմաբնակարան շենքեր, 110 բնակարան­ներով: Մնացած բազմաբնակարան բնակարանային ֆոնդի կառավարման լիազորությունները իրականացնում են համայնքները: Խնդիր է բազմաբնակարան շենքերի կառավարման համա­կարգի կայացումը:

***Առողջապահության բնագավառում առկա խնդիրները.***

Անբավարար է մարզի առողջապահական հիմնարկների նյութատեխնիկական բազան` կարիք կա բուժական և ախտորոշիչ նորագույն սարքավորումների, կոշտ և փափուկ գույքի, շտապ օգնության մեքենաների: Համակարգի արդիականացման համար անհրա­ժեշտ նոր սարքավորումների ձեռքբերման և գործարկման համար կպահանջվի շուրջ 2.5 միլիարդ դրամ:

1. 2008-09թթ. <<Բարվա>> ՍՊԸ կողմից ք. Թալինում տեղադրվել է 2 հակակարկտային կայան: [↑](#footnote-ref-1)